Entrevista a Heba Khamis: El planxat de pits, una pràctica que protegeix a les nenes al Camerun - docfieldbarcelona.org\nEste navegador no es capaz de visualizar correctamente la página.\nTe recomendamos que actualices tu navegador.\nObtener la actualización\nEquip & Assessors\nPonents i organització\nMenú Exposiciones Rutas Sedes Proyecciones Dummy award Actividades Docfield Pro Inscripciones Docfield Pro Ponentes Agenda El Festival El Tema Mapa Premsa Notícies Contacte\nEntrevista a Heba Khamis: El planxat de pits, una pràctica que protegeix a les nenes al Camerun\nQuè és el planxat de pits?\nEl planxat de pits és una pràctica estesa a Camerun, les mares planxen els pits de les seves filles per tractar que no els creixin i protegir-les així de matrimonis en l’adolescència, violència sexual o violacions. A la vegada existeix la creença que els pits petits són més bonics.\nDe quina manera vas descobrir la pràctica del planxat de pits?\nDesprés d’un voluntariat a Uganda no sabia molt bé que fer. Estava buscant algun projecte que documentar. En buscar a les xarxes i a internet vaig trobar un article sobre la pràctica amb data d’octubre 2016. Em va cridar molt l’atenció. Vaig començar a investigar i em vaig adonar que no existia cap reportatge fotogràfic sobre el tema.\nMalgrat ser molt antiga, aquesta pràctica es va mantenir en secret fins al 2006 quan es va descobrir per primera vegada.\nAl 2008 apareixen les primeres xifres, segons les quals el 25% de les joves s’enfronten a aquesta pràctica.\nPer què et va interessar?\nQuan vaig començar a investigar només vaig trobar documentació escrita, així que vaig veure que podia haver-hi un tema interessant a tractar. És un tema difícil perquè és una pràctica secreta i s’amaga, al seu torn existeix una llei que pena amb presó aquesta pràctica.\nVaig iniciar el projecte amb la intenció de denunciar, però alhora sentia molta curiositat per la pràctica, en el desenvolupament del projecte em vaig adonar que ningú parlava d’amor en el context d’aquesta pràctica quan es tracta d’un ingredient fonamental per entendre-la.\nEn què es relaciona aquest projecte amb l’Amor?\nAquest és un projecte sobre maternitat, amor i vincle.\nCal pensar en la realitat d’aquestes dones, que viuen al camp i moltes vegades necessiten fer quilòmetres en entorns solitaris. Si entenem la seva realitat sense estigmes i etiquetes veurem que hi ha un acte de protecció i amor.\nDe fet existeixen moltes nenes que demanen a les seves mares rebre el planxat de pits.\nSón pràctiques legals?\nNo existeix una llei específica sobre aquesta pràctica.\nAl 2016 es va signar una llei en contra de la violència de gènere, dins de la qual està inclòs el planxat de pits. Segons aquesta llei si es descobreix una mare fent la pràctica anirà a la presó. La primera dama de Camerun està totalment en contra de la pràctica i porta una campanya en aquest sentit.\nEls llibres de biologia a les escoles també parlen d’aquesta pràctica com una cosa negativa.\nEn general a les ciutats ningú el pràctica, és als pobles, al camp on es practica de forma més activa. Sobretot perquè hi ha moltes zones desprotegides on és difícil controlar el que passa.\nExisteix una motivació més enllà de documentar la pràctica?\nAmb aquest projecte vull oferir una reflexió vinculada al judici de valors que fem si mirem a través d’un filtre occidental. Deixar de jutjar i intentar entendre.\nMentre més avanço en aquest projecte, més entenc per què les dones ho fan. En mirar amb més empatia aquesta pràctica descobreixes amor, protecció, mares que es preocupen i cuiden de les seves filles, una emoció bàsica de l’ésser humà.\nAmb aquest projecte vull generar un pont entre cultures que convidi a fugir del judici fàcil ja que el context en el qual viuen aquestes dones és segurament diferent al del possible espectador: la pràctica de planxat de pits les protegeix d’una realitat externa sobre la qual no tenen cap control.\nCom et va afectar personalment el tema?\nAl moment de realitzar el reportatge mantens el cap fred. És després que m’he sentit afectada. Vaig començar a pensar en els meus propis pits i cos d’una altra manera. Fins i tot m’he arribat a replantejar la relació amb el meu cos i amb la meva mare.\nHe vist coses extremes durant aquest projecte. Mares que protegeixen a les seves filles danyant-les. He descobert que es pot fer coses pel bé d’un altre, que fan mal, sense mala intenció.\nSi vols saber més sobre l’exposició “Bellesa prohibida” pots venir a les nostres visites guiades el dissabtes al Centre Cívic Pati Llimona. Reserva la teva plaça aquí.\nThis entry was posted in Sin categoría @ca on 26 novembre, 2018 by Laura González.\n← Guanyadora del DOCfield Dummy Award Fundació Banc Sabadell Taller de fotografia participativa – “Yes, we love” →\nDescarREga el programa\nAmb el support institucional de\n© by Photographic Social Vision. All Rights Reserved\nDesarrollo web: Ikantia


L'equip de govern de Salt i l'assemblea d'entitats s'enfronten al ple per la Coma Cros - El Gerió Digital\nTorramadé descarta la proposta de gestió comunitària\nDimarts, 24 de febrer de 2015 10:35h\nPancartes al ple d'ahir al vespre © ACN\nTensió i retrets entre l'equip de govern de Salt i l'assemblea d'entitats al ple d'aquest dilluns. El motiu, les discrepàncies sobre el model de gestió de la Coma Cros. Mentre les entitats aposten per un crear un ateneu popular amb un model de gestió comunitària, l'alcalde argumenta que aquesta figura no és possible des del punt de vista legal perquè el responsable últim de l'equipament sempre és l'ajuntament.\nEls seients per a públic s'han omplert de pancartes on s'hi podia llegir 'Gestió comunitària' o '#asalttenimunprojecte'. L'alcalde, Jaume Torramadé, ha respost a les preguntes d'IpS i el PSC i ha assegurat que estan d'acord "en el fons" de les reivindicacions però que "les formes" són inviables. La necessitat de definir els futurs centres cívics a Salt va ser l'eix d'un procés participatiu que va començar el juliol del 2013.\nUn dels aspectes a debatre per recollir propostes de la ciutadania era com volien els saltencs que fos la Coma Cros, per obrir l'espai a tots els veïns i no continués essent d'ús exclusiu per a les entitats que hi tenien local.\nAmb tot plegat, una comissió havia d'elaborar un informe que l'equip de govern tindria sobre la taula a l'hora de definir la seva política de centres cívics i casals de barris.\nAquest procés participatiu, però, ha acabat amb discussions i retrets entre l'assemblea d'entitats i l'equip de govern. Aquest dilluns al vespre, la sala de plens s'ha omplert de persones amb pancartes reclamant una 'gestió comunitària' per a la Coma Cros. A l'apartat de precs i preguntes, tant Independents per Salt (IpS) com el Partit Socialista de Catalunya (PSC) han fet una bateria de preguntes a l'alcalde, Jaume Torramadé, per saber els motius pels quals es descarta la proposta de l'assemblea.\nTorramadé ha argumentat que la figura de la gestió comunitària és, senzillament, impossible de crear perquè a nivell jurídic l'ajuntament no pot cedir la gestió a un tercer sense convocar un concurs públics. Segons l'alcalde, el consistori no es pot desvincular de la gestió d'un equipament municipal i tampoc existeix al municipi cap societat que pogués complir requisits d'experiència que exigiria una convocatòria de licitació.\nLes explicacions de l'alcalde no han convençut al públic que, en diverses ocasions, l'han acusat de "mentider" i l'han tatxat de poc democràtic. Això ha provocat que Torramadé exposés també com a argument que l'assemblea d'entitats no representa totes les entitats que hi ha a la població i, per tant, el paper de l'ajuntament és clau per assegurar que tothom pot accedir a la Coma Cros i no només uns quants.\nEl públic l'ha acusat de no haver-se llegit la proposta i asseguren que la 'gestió comunitària' que proposen porta aparellada un projecte que preveu desenvolupar activitats dirigides a tota la població, no només a les entitats que representen.\nTot i això, la tensió ha continuat, sobretot quan ha acabat el ple i el públic ha volgut llegir tres preguntes que duien per escrit. Aquí, l'enfrontament ha estat perquè Torramadé només ha permès que llegís les preguntes la persona que havia presentat la sol·licitud, que no és la que els assistents volien. Aleshores, han optat per llegir les tres preguntes i marxar tots del ple sense escoltar la resposta. "Qui és democràtic però no escolta les respostes", ha lamentat Torramadé.\nL'alcalde també ha criticat que el PSC se sumi a les entitats i els acusat de tenir la mirada posada en les properes eleccions. Segons Torramadé, durant el mandat del PSC amb ERC, amb Iolanda Pineda al capadavant, denegaven permisos per fer actes a la Coma Cros per "motius racistes". "Quan eren minories que no interessaven, se'ls obligava a anar a un altre lloc", ha afirmat. Per justificar-ho, ha posat xifres sobre la taula i ha afirmat que durant el 2010 es van autoritzar 219 actes i el 2014 n'han estat 1.016.


Reforçat el dispositiu per garantir l'alimentació infantil durant l'estiu\nMés diners i mesures per garantir l’alimentació durant l’agost de nens i joves sabadellencs en risc d’exclusió\nJoan Berlanga, Gabriel Fernández, Josep Masip i Elisabeth Santacruz, d’Aigües de Sabadell\nL’Ajuntament de Sabadell i diverses entitats locals posaran en marxa dues noves accions per tal de garantir una correcta alimentació durant el mes d’agost dels nens i adolescents fills de famílies en risc d’exclusió social. D’una banda, coincidint amb un període en què no funcionen ni els menjadors escolars ni els casals d’estiu (que durant les vacances supleixen, en molts casos, les necessitats nutritives dels usuaris), la plaça de Sant Roc ampliarà la quantitat destinada al dispositiu del Rebost Solidari per garantir l’alimentació infantil aquesta època. De l’altra, el barri de Can Puiggener acollirà un taller d’alimentació saludable dirigit a adolescents entre els 12 i els 16 anys que inclourà el dinar per als seus participants. “Es tracta, d’una banda, de treballar en l’emergència social i, de l’altra, de començar a habilitar mesures per revertir el fenomen de l’exclusió”, explica el regidor de Serveis Socials Gabriel Fernández.\nL’increment de la partida per a l’alimentació infantil permetrà doblar la quantitat inclosa en les targetes de prepagament amb les quals les famílies en risc d’exclusió social i amb fills en edat escolar poden adquirir productes frescos durant l’agost. Fins ara, aquestes targetes tenien assignada la quantitat de 26 euros i amb l’increment cadascuna permetrà adquirir fins a 56 euros en productes a diferents supermercats de Sabadell. A més, els beneficiaris reben també lots extra del Rebost Solidari durant els mesos de juliol i setembre. Aquest dispositiu arriba actualment a un total de 522 nens i nenes de la ciutat. El pressupost global del programa és de 68.400 euros, dels quals 38.000 es destinen a l’adquisició d’aliments secs que distribueix el Rebost i 30.400 a les targetes de prepagament. L’Ajuntament aporta el 75 per cent d’aquests diners mentre que la Creu Roja de Sabadell n’assumeix el 25 per cent restant a través del seu programa Aliança Humanitària per l’Alimentació Infantil. El Rebost, a més, compta amb la implicació de diverses entitats. “El més important de tot plegat no són les quantitats, sinó la corresponsabilitat: tots plegats lluitem contra l’exclusió. Ja hem fet molta feina i cal continuar fent-la, però cal dir que no partim de zero sinó que ja s’ha fet un treball molt important que es pot aprofitar en molts aspectes”, assenyala Josep Masip, president local de la Creu Roja.\nUn casal d’estiu d’alimentació saludable\nPerò a més d’aquest dispositiu de contingència, sembla que la situació permet ja començar a treballar en aspectes menys urgents. “Els indicadors no són positius, però com a mínim sembla que s’estan estabilitzant”, justifica Gabriel Fernández. “El nombre de famílies que necessiten el Rebost Solidari no creix i sembla que algunes de les persones en risc d’exclusió se n’estan sortint, però no es pot frivolitzar: 2.400 famílies de Sabadell segueixen necessitant ajuda per poder alimentar-se i, el més important, és que detectem un risc de cronificació de l’exclusió en certs col·lectius“, afegeix el titular dels Serveis Socials municipals.\nAquest panorama explica la segona de les mesures que l’Ajuntament posarà en marxa aquest agost. Una trentena de nois i noies del barri de Can Puiggener entre 12 i 16 anys d’edat participaran en taller dedicat a l’alimentació saludable que es portarà a terme a l’escola Alcalde Marcet cada dia entre el 3 i el 28. La iniciativa la portarà a terme la Fundació Pere Tarrés i serà possible gràcies a una aportació de 5.000 euros d’Aigües de Sabadell, que aprofitarà la iniciativa per explicar als joves participants diferents aspectes relacionats amb el cicle urbà de l’aigua i la seva importància en termes de salut i nutrició. Els participants desenvoluparan diverses activitats lúdiques (com ara anar a la piscina) però, principalment, aprendran conceptes bàsics d’alimentació aplicats a plats del dia a dia. “Cada jornada decidiran què hi ha per dinar, aniran al mercat a comprar-ho, ho cuinaran i s’ho menjaran, de manera que aprendran, entre d’altres coses, a administrar els diners i a ser autònom”, explica Cecília Monteis, portaveu de l’organització. La idea és que cadascun dels participants acabi el taller amb un petit receptari de creació pròpia i, el més important, empoderat en molts sentits i amb capacitat per millorar els hàbits familiars d’alimentació. A més, la iniciativa eixamplarà l’entorn dels joves participants amb una activitat formativa i, sobretot, de convivència.\nEl desenvolupament del taller és, a més, una prova pilot del que Gabriel Fernández considera que ha de ser l’evolució dels Serveis Socials a Sabadell. “Hem de convertir-nos en un laboratori d’experiències socials”, argumenta. Si els resultats d’aquest agost a Can Puiggener són positius, els responsables de la iniciativa no descarten exportar-la a d’altres punts de la ciutat o, fins i tot, a d’altres poblacions. La presentació d’aquestes mesures, aquesta tarda, ha comptat amb la participació de Joan Berlanga, regidor d’Unitat pel Canvi (UxC). Malgrat que aquesta formació està a l’oposició municipal, el seu representant ha fet costat al govern perquè aquest “ha recollit una proposta que UxC va formular el juny en relació a la qualitat de l’alimentació d’alguns nens i joves de Sabadell durant l’agost”, ha explicat Berlanga. “A més, compartim la manera com s’està abordant l’emergència social a Sabadell“, ha conclòs.\nNewer PostOriol Cruz, el cor Vakombà, els Catarres i els SP3 són les principals propostes de la Festa Major de Sabadell 2015\nOlder PostEl Joc de Kidnelis fa el salt al món dels mòbils i les tauletes


Arxius de Notícia ~ Pàgina 2 de 2 ~ Tribu per mames\nAmpliació de la deducció per l’escola bressol per a mares treballadores\nSaps que el 2018 es va aprovar una ampliació de la deducció de maternitat per a mares treballadores? Fins al 2018 era de 1200 euros però aquesta ampliació contempla fins a 1000 euros més per les despeses en escolarització fins als 3 anys. Qui pot demanar l’ajuda? Mares amb fills de 0 a 3 anys que treballin per compte propi o d’altri i estiguin […]\nRectificació de la declaració de l’IRPF per maternitat i paternitat\nNotícia\tNoticia\tadmin\tLeave a comment\nDes d’aquesta tarda ja es pot reclamar la rectificació de la declaració de l’IRPF per maternitat i paternitat dels anys 2014 i 2015. Pels anys 2016 i 2017 haurem d’esperar al mes de gener. Per a fer-ho només cal omplir el formulari d’hissenda indicant l’any en què es va cobrar la prestació i el número […]\nExempció de l’IRPF en la prestació de maternitat\nNotícia\tMaternitat, News\tadmin\t2 Comments\nAvui s’ha sabut que el Tribunal Suprem ha sentenciat que les prestacions públiques de maternitat no haurien d’haver cotitzat l’IRPF durant les 16 setmanes després del naixement d’un fill. Com sé si me’n puc beneficiar? Afecta a tots els contribuents que en les declaracions d’IRPF dels exercicis des del 2014 hi hagués inclosa la prestació […]


La Daurada salvatge - Peixos Puignau - Distribuidor de peix fresc a Girona\nLa daurada és un dels peixos més valorats per la cuina mediterrània, la seva carn dura, inclús pot ser massa seca si no es cuina bé, té un sabor molt fort i profund, característic de la daurada. De cultiu és en general de ració o per a dues persones, una mida molt apropiada als desitjos del consumidor i encertat per preparar-la sencera al forn, ala graella, a la brasa o a la sal. El seu sabor aromàtic fa que per a resultar saborosa l'orada no requereixi de molts condiments. També són molt apreciades cuites al vapor o bullides en un brou curt; la suavitat de les tècniques culinàries realça el gust propi del peix. Amb la daurada es va iniciar la presentació "a la sal".\nÉs un peix molt cotitzat a les llotges, però també ho és el que prové de l'aqüicultura, tot i no tenir el mateix sabor. Existeix aquesta diferència entre salvatge i de piscina com a la majoria de peixos, però en el cas de l'orada aquesta diferència es fa més notòria ja que podem dir que l'orada salvatge és tot un gourmet a l'hora d'alimentar-se, i això es nota en el sabor final.\nLa pesca de la Daurada es concentra des de finals d'estiu dins a finals d'hivern, tot iq ue la màxima concentració és a la tardor.\nLa daurada presenta una alta aportació en proteïnes. Es tracta d'un aliment idoni entre esportistes, ja que ajuda al desenvolupament i recuperació dels músculs.\nAixí mateix, el calci i fòsfor ajuda a mantenir uns ossos i unes dents sanes. A més, aquest últim és indispensable per al creixement dels nens.\nÉs rica en àcids grassos omega-3, el que ajuda a reduir els nivells de colesterol en sang.


Fragments de camins i curses: Massa calor per córrer\nDoncs sí... no és pot!! Ja eres prou valent inscriure't amb aquesta calda.\n500 curses.. tot un repte!! Aquest any segur, no?\n24 de juliol de 2017, a les 22:00\nQuan em vaig inscriure no sabia la previsió. De saber-ho no ho hauria fet. Però un cop inscrit no és fàcil decidir no anar.\nA l'agost superaré les 500 curses.\nI tu, quantes en portes?\n26 de juliol de 2017, a les 13:50\nMai m'havia preocupat això, però ara veig que porto 290 línias de l'Excel...\nDe fet, pensava eren moltes menys :)\nPerò... necesito 15-20 anys més si arribo.\n26 de juliol de 2017, a les 15:47\nAixí estàs a prop de les 300. També és un bon número.\nJo feia temps que ho anotava, però no en portava els comptes fins que un dia ho vaig llegir al blog del Xavi Bonastre. Ell està a prop de les 700!!!! Segons va explicar fa poc.\n26 de juliol de 2017, a les 19:09


La Setmana del Llibre en Català inaugura l'edició "més necessària de totes"\nPublicat 9/9/2020 17:11:33 +02:00CET\nLa Setmana del Llibre en Català inaugurarà aquest dimecres l'edició "més necessària de totes", segons ha explicat el president de l'esdeveniment, Joan Carles Girbés, en la conferència de premsa de presentació al costat de la presidenta de l'Associació d'Editors en Llengua Catalana, Montse Ayats.\nGirbés ha volgut situar el focus en "l'èxit que suposa" celebrar l'edició i no pas en l'anàlisi de les vendes que, segons ell, serà necessàriament inferior perquè la Setmana durarà cinc dies, la meitat dels deu tradicionals.\nEl president ha assenyalat que la celebració de l'esdeveniment és un gest de "fermesa i responsabilitat del sector" i que ha estat possible gràcies a la seva unitat i voluntat.\n"Aquests darrers mesos, el sector de la cultura ha patit molt. Però ho superarem tot", ha afirmat Girbés, que ha afegit que serà important veure com es comporta el sector si arriba una crisi econòmica després de la pandèmia.\nLa Setmana presenta un total de 220 novetats editorials i més de 300 activitats programades entre presentacions, taules rodones, signatures d'autors --200-- i itineraris literaris, tres dels quals programats fora de Barcelona.\nEl 24è Premi Trajectòria serà per a l'escriptora, il·lustradora i traductora Teresa Duran pel seu compromís amb el foment de la lectura i el llibre infantil i juvenil en català.\nAL MOLL DE LA FUSTA\nAquesta edició se celebrarà al Moll de la Fusta de manera excepcional perquè comptarà amb un 20% més d'espai per complir amb les mesures sanitàries.\nTambé tindrà 224 expositors en 66 casetes --en comparació amb els 219 en 62 del 2019-- i un aforament limitat a 935 persones, per sota del 50% de capacitat de l'espai.\nPer primera vegada hi haurà retransmissions dels actes en directe i en diferit perquè es puguin seguir en línia.\nAyats ha valorat positivament el nomenament d'Àngels Ponsa com a consellera de Cultura de la Generalitat, ha lloat la seva trajectòria en diferents àmbits de la cultura de Catalunya i ha confiat que "s'entendrà amb el sector del llibre".


Jordi Mora, president de la PIMEM./ ISAAC BUJ\nPalmaLa Federació de la Petita i Mitjana Empresa de Mallorca (PIMEM) creu que és un error allargar els ERTO només fins a final de gener del 2021. L'associació assegura que l'executiu central hauria de fer un esforç per mantenir-ne la vigència un mínim d'un any amb revisions trimestrals. D'aquesta manera dotarien de més estabilitat les empreses i seguretat els treballadors.\nEl president de PIMEM, Jordi Mora, assegura que en aquests moments "el que més necessitam és poder disposar d'uns ERTO durant un temps suficientment llarg per arribar, en el cas de les Balears, a una temporada alta que de moment es presenta molt incerta". Mora creu "s'ha d'arribar amb els ERTO fins als inicis de la recuperació".\nPIMEM recorda que des de la Plataforma Pimes fa temps que es va avisant que "aquesta concentració del sistema financer forma part de la xacra que suporta el motor productiu del país" i que "cada vegada és més necessari" anar adoptant el model Community Banks, per afavorir la competència i, per tant, aportar un valor afegit a la productivitat".\nCaixabank bankia fusió pimem ERTO


La gran final del Campionat d’Espanya de Gran Turismo\nF1 ARAMCO GRAN PREMIO DE ESPAÑA 2021\nLa gran final del Campionat d’Espanya de Gran Turismo es decideix avui al Circuit\nEs tracta de la primera edició del torneig del joc virtual, organitzat per PlayStation® amb Gran Turismo® Sport. Després d’una gira internacional de cinc proves, avui es decideix tot a la pista catalana.\nEl Circuit de Barcelona-Catalunya es convertirà avui en l’escenari decisiu per a la resolució del Campionat d’Espanya de Gran Turismo®, un torneig de l’univers PlayStation® que s’ha estrenat enguany amb una gran acollida.\nDesprés del seu pas per Suzuka, Interlagos, Red Bull Ring, Nürburgring i Spa-Francochamps, ara és el torn del Circuit de Barcelona-Catalunya, que tindrà el gran honor de triar el campió de la temporada.\nEl traçat mundialista, que és també patrocinador de la gran final, acollirà dues curses: una a l’esprint, programada a un total de 8 voltes i amb sortida llançada; i l’altra de resistència, amb 20 voltes de durada que inclou canvi de pneumàtics i proveïment de carburant per part dels participants.\nEn aquest últim Gran Premi es tornarà a comptar amb dos vehicles diferents per a cadascuna de les curses. En la primera, Ford debutarà al Campionat amb el seu apreciat Mustang. Per a la segona, els seguidors de Gran Turismo van poder votar entre una selecció dels millors cotxes de la temporada resultant com a guanyador el Mazda RX-Vision GT3 Concept.\nEl conegut Jorge Prado, campió del món de Motocròs; i el pilot Dani Clos, seran els encarregats de pilotar el Safety Car. Entre els pilots que guiarà en l’inici es pot destacar a José Serrano i Coque López, els més avantatjats que es disputaran el títol.\nAquesta no és la primera presa de contacte del Circuit amb els eSports. Les 24H SimRacing, que en els últims anys s’han disputat simultàniament a les 24 Hores d’automobilisme, o el Gran Turismo All Star, són només alguns dels exemples de les incursions del Circuit de Barcelona-Catalunya en l’univers virtual.\nCom seguir la prova\nEls aficionats poden seguir l’activitat avui a www.marca.com a les 19.30 h. També podran veure-ho a Teledeporte a mitjanit.


“Tu, ets la clau” és la nova campanya comunicativa que Igualada Comerç posa en funcionament. Aquesta campanya substitueix a la que fins ara s’utilitzava: “Igualada comerç a la teva mida”. Aquesta campanya vol fer partícip al consumidor de la reobertura i salut del comerç igualadí. Una invitació al consum local.\nIgualada Comerç proposa centrar-se en el “TU”, buscant aquesta connexió directa amb els ciutadans, donant-los aquesta implicació en la reobertura del comerç local. La campanya té un seguit d’il·lustracions on es mostra la forma d’un pany i en el seu interior es veuen una sèrie d’objectes i escenes representatives dels diversos tipus de comerç igualadí.\n#comerçlocal serà el hashtag que acompanyarà a la campanya. D’aquesta manera s’arrodoneix el concepte i el missatge. Aprofitar l’empenta i visibilitat que agafarà aquest hashtag, que serà molt actiu a tot Catalunya en els pròxims mesos.\nEl primer pas serà aplicar aquesta campanya comunicativa als tòtems que l’entitat té repartits per Igualada. Aquesta feina es farà en els propers dies i al mateix temps s’anirà aplicant a les xarxes socials i a tot el material que es vagi fent.\nL’univers visual de la campanya és molt ric. Cada il·lustració està formada per petits objectes, històries i personatges. Això és una oportunitat per la creació de continguts per a les xarxes socials, amb les quals es podrà agafar diversos detalls de la “campanya mare” per anar reforçant el missatge i concepte clau de la campanya al llarg del temps.\nArticle anteriorEl Museu de la Pell acollirà un espai permanent dedicat a l’1 d’octubre\nPròxim articleAquest dissabte torna la Jornada Gastronòmica de les Plantes Oblidades


Visita tècnica a La Galera, el making off de les peces de La Sagrada Família\nLa Delegació del Bages-Berguedà-Anoia va visitar, el passat divendres 1 d'abril, l’escenari on es produeixen les peces de la Sagrada Família: La Galera, al municipi de Gaià (Comarca del Bages).\nEl passat divendres 1 d'abril, els companys del Bages, Berguedà i Anoia van visitar, de la mà de Ramon Espel i Carles Farràs, La Galera, al municipi de Gaià (Comarca del Bages), la fàbrica on es produeixen les peces modulars de la Sagrada Família. La visita tècnica va ser conduïda per Ramon Espel (cap de construcció) i Carles Farràs (cap de producció, edificació i tecnologia de la Sagrada Família). En aquestes instal·lacions es prefabriquen els elements que s’estan utilitzant en la construcció de la Basílica, on generalment s'hi fa un primer muntatge per verificar que funcionen correctament.\nQuè és La Galera?\nA les dependències de La Galera es produeixen molts elements de la Sagrada Família: les plantilles de fusta que serveixen de guia per a la col·locació de les estructures o elements de volta catalana. També es treballa en les columnes de les cobertes de la nau principal, en els ponts que han d’unir les torres centrals i, fins i tot, en el pintat de les petites peces metàl·liques que van coronar les arestes de la torre de Maria i que fan de parallamps.\nPerò a La Galera bàsicament es treballa en els elements prefabricats, com els que es van utilitzar en la construcció de la sagristia de ponent, que després van ser traslladats a Barcelona per ser ubicats en el lloc que els pertocava.\n` } document.querySelector('#links').innerHTML=links


L’enramà | Miope\nUn poc de mistela, uns dolços i molts nervis. Ho tenia tot preparat. Duien mesos de mirades, somriures i breus conversacions. El seu cor li murmurava que sí, que seria eixa nit, d’una forma molt romàntica i pública, davant de tot el carrer. I no estava equivocada. Qui anys després seria el seu marit, se li declarà amb una cançó i uns pètals de flor. Com manava la tradició torrentina, en la vigília del diumenge de roses: fent-li una enramà.\nPassat els temps, la tradició va anar modificant-se i, inclús, pervertint-se un poc. Canvià el què. Passant d’una missió individual a ser acompanyat per amics o de la clavaria sencera berrejant des d’un tractor. Es transformà el qui. Perquè ja pocs canten a l’estimada, qui ha sigut substituïda per germanes, mares i, últimament, colles senceres. I, per últim, el com. Abans calfant l’ambient furtant flor i fent la murta de la processó per a, actualment, subcontractar tot per marxar ràpid a la matineé. També ha desaparegut la “caguerà”, la resposta amb cebes o excrements a les carabasses de l’enramà anterior.\nEnguany a Torrent hem viscut un nou tipus d’enramà, la política. Aprofitant les eleccions municipals, Jesús i Amparo van eixir al balcó. Amb qui festejar, Senyor? Raúl, el més indecís, va cantar als dos. Amparo, necessitada de parella, deixant-se voler per ell i per Salvador. Pau, fent-se el dur, dient que els quatre anys amb Jesús li havia deixat dubtós però xiulant-li alguna cançoneta. Alguna altra enramà més es va escoltar pel carrer però ja massa desafinada.\nA punt d’arribar a la investidura, pareix que ningú tastarà la misteleta. Amparo perquè no pot obrir la finestra i Jesús perquè, amb pretendents de sobra, diu que soles s’està millor, que no vol pasqüeros, que ja quedarà dies solts amb qui vulga.\nAy mare, què complicats són els temes de l’amor!\nNOTA: Artículo aparecido en el número 342 de La Opinión de Torrent


Documents - Turisme sostenible als espais naturals\nCompromís del parc\nHistòric de documents\nDocuments relacionats amb el procés de participació de la CETS dels Parcs del Garraf, Olèrdola i Foix. Trobareu la documentació dels Parcs, les diferents actes de les reunions del Fòrum Permanent i els acords de les reunions del grup de treball.\nUs presentem el dossier de candidatura la CETS elaborat l’any 2016 per als anys 2017-2021. Fruit del treball de participació entre els diferents agents. El dossier de la candidatura consta d'una diagnosi; el document de l'estratègia i del programa d'actuacions, on es detallen les actuacions, els responsables, i el cronograma per al desenvolupament d'accions encaminades al desenvolupament del turisme sostenible.\nI l'informe de sol·licitud que es va presentar a la Federació Europarc el desembre de 2016.\nDiagnosi de la CETS [pdf]\nEstratègia de la CETS [pdf]\nPrograma d'actuacions de la CETS [pdf]\nDocumentació annexa de la CETS [pdf]\nInforme de sol·licitud de la CETS [pdf]\nResum del procés d’adhesió a la CETS [pdf de la versió ppt]\nInforme d'avaluació [text en anglès, pdf]\nActes de les reunions del Fòrum Permanent\nActa del Fòrum Permanent (Museu de Gavà), 2 de febrer de 2019\nActa del Fòrum Permanent (Masia d'en Cabanyes, Vilanova i la Gestrú, 31 de gener de 2018\nPodeu consultar totes les actes del Fòrum Permanent en l'apartat històric de documents.\nMemòria CETS 2020 [PDF]\nMemòria CETS 2019 [PDF]\nMemòria CETS 2017-18 [PDF]\nMemòria CETS 2017-18 (síntesi) [PDF]\nMapa Garraf i Olèrdola\nMapa del Foix


Baluards de Sant Pere i de Sant Jaume\nLa peça que defineix la tipologia moderna de defensa de les murades és el baluard, de forma pentagonal, on s’ubicaven les peces d’artilleria disposades per batre a qualsevol que s’atansés a la murada o als baluards propers. Al flancs dels baluards renaixentistes s’obrien les casamates, que eren patis semicoberts situats per sobre el terraplè del baluard, on es resguardava l’artilleria.\nL’agost de 2007 es va inaugurar el baluard de Sant Pere, al nord-est del recinte emmurallat, espai que s’ha museïtzat amb elements audiovisuals explicatius de la construcció de la murada. Aquest recinte fortificat renaixentista que rodejava la ciutat fou dissenyat per l’enginyer Giovanni Battista Calvi, que prestava els seus serveis al monarca Felip II. Es mostra com fou possible l’aixecament d’una obra tant grandiosa com és el recinte emmurallat, el qual conserva el seu traçat original des del segle XVI.\nEl baluard de Sant Jaume, inaugurat la primavera de 2008 i situat a la ronda Calvi, té com a tema central la tecnologia militar en la història moderna i com foren canviant les fortificacions i evolucionant la pirobalística. En aquest baluard s’hi exposen armes, armadures i bombes de canó, entre altres objectes, i estan a disposició dels visitants perquè se’ls emprovin.\nHorari Baluard de Sant Jaume: El baluard de Sant Jaume estarà tancat des de l’11 de desembre fins el 2 de març de 2018, per obres de restauració i millora de l’espai.\nDel 9 de desembre de 2014 fins el 28 de febrer de 2015.\nPer portar-les a terme es requerirà un grup mínim de 5 persones. Les visites són gratuïtes per a residents a l’illa d’Eivissa.\nEl preu per als grups és d’1,50 € per persona. Gratuït per a jubilats, pensionistes i nens menors de 12 anys.\nHorari Baluard de Sant Pere:\nDe l'1 d'octubre al 31 de març:\nDe l’1 d’abril fins al 30 de juny i de l'1 al 30 de setembre:\n+ info: 971.392.390\nLa dotació de béns per a la parròquia de Santa Maria incloïa també un edifici per residència dels responsables eclesiàstics: la pabordia. Es tracta d’una edificació que estava situada a ponent de l’església i al costat del carrer per on s’accedia a l’Almudaina (actual carrer de la Soledat), tal com figura a l’escriptura de dotació de l’Església estesa a Mallorca el 15 de setembre de 1235.\nAmb la creació del Bisbat el 1782, l’antic edifici va ser condicionat per a residència episcopal, sofrint llavors una profunda transformació a la vegada que es va ampliar considerablement, algunes dependències de l’antiga pabordia quedaren relegades com a magatzems als baixos del nou edifici, conservant-se encara algunes d’elles devora el carrer de la Soledat. Sembla que a aquestes sales es refereix un document que, al 1423, les qualifica com a antigues.\nEn el segle XVIII es va construir el pis superior al qual s’accedeix mitjançant l’escalinata adossada a la muralla del castell, que fins fa uns anys estava tancada per un mur de pedra que va ser substituït, el 1983, per l’actual reixa de ferro.


Enric I. Canela » Blog Archive » França i la recerca pública innovadora\nAquesta setmana m’ha tocat la meva col·laboració periòdica a L’ECONÒMIC. L’han titulat: Per què França lidera la recerca científica pública?\nUn reflexió de la política científica relacionada amb la innovació.\nClassificat com a Articles Enric I. Canela, Ciència, Desenvolupament, R+D, Recerca, Universitat | 3 Comentaris »\n3 respostes a “França i la recerca pública innovadora”\na 24 des. 2011 a les 10:22 França i la recerca pública innovadora |xcat.cat\n[…] reflexió de la política científica relacionada amb la innovació. Font de l’article Que en […]\na 28 des. 2011 a les 8:02 José María\n1) Hi ha un tret de la recerca pública francesa, especialment del CNRS, que sembla haver passat per alt: és eminentment funcionarial. Els investigadors acostumen a aconseguir places cap als 30, típicament després de 1-3 anys de postdoc, i pel que sé s’evita / es restgingeix molt l’entrada d’investigadors “massa vells” (que ja han fet 35) encara que tinguin més experiència. Això fa que l’edat mitja al CNRS volti els 40-i-pocs, i que els investigadors puguin plantejar-se des de ben aviat projectes a llarg termini. Precisament el contrari del que es diu que es vol a Catalunya.\n2) Fa més de 3 anys que es va deixar de fer servir aquest logo del CNRS:\na 28 des. 2011 a les 8:06 Enric I. Canela\nSí, el CNRS és bàsicament de funcionaris.\nVaig escriure per l’Econòmic, després quan vaig penjar-ho aquí, dies després, vaig buscar “imatges” CNRS. Tot i que havia anat al CNRS dies abans, no em vaig adonar.


Reeixida universitat d'estiu internacionalista i revolucionària en el sud de França\ndilluns 8 de juliol de 2019| edici� del dia\nEntre el 3 i el 8 de juliol va tenir lloc la II Universitat Internacionalista organitzada pels grups que impulsen els diaris digitals Révolution Permanent de França, Esquerra Diari i Izquierda Diario de l’Estat espanyol, Klasse gegen Klasse d’Alemanya i La Voce della Lotte d’Itàlia, integrants de la Xarxa internacional de mitjans La Izquierda Diario.\nEnmig d’un paisatge encantador en el sud de França, durant quatre jornades van funcionar desenes de tallers, fòrums i debats sobre feminisme anticapitalista, lluita de classes, crisi mediambiental i capitalisme, història de les revolucions, moviment obrer, marxisme i estratègia socialista. També va haver-hi temps per a trobades entre treballadores i treballadors dels diferents països, reunions de les delegacions juvenils, activitats culturals, banys en el riu, esports, xerrades sota les estrelles i festes a la nit.\n— IzquierdaDiario.es (@iDiarioES) 8 de julio de 2019\n“Ha estat una gran experiència compartir i debatre amb tantes companyes i companys. Em vaig més convençuda de sumar-me a aquest projecte revolucionari per a transformar una societat que a la majoria dels joves només ens ofereix precarietat. Com es va dir en diversos plenaris, volem transformar-ho tot, perquè la nostra vida val més que els seus beneficis”, assegurava una jove madrilenya abans d’emprendre el viatge de retorn.\nEt pot interessar (en castellà): Universitat d’estiu internacionalista: 350 persones debaten sobre la revolució sota el sol d’Avairon\nLa lluita de classes va tenir una presència destacada en tots els debats, amb el plus de comptar amb l’emotiu relat i les reflexions de molts dels seus protagonistes: des de les armilles grogues que van sacsejar França en els últims mesos, als joves algerians que ens van transmetre les lliçons dels grans aixecaments de masses a Algèria i Sudan. També vam estar al costat de les combatives treballadores migrants d’Onet, que van encapçalar una gran vaga en les estacions de trens de París, una nodrida delegació de “cheminots” (ferroviaris) que van portar endavant una vaga històrica, els treballadors precaris de Telepizza de l’Estat espanyol, les lluitadores Kellys que netegen els hotels, els joves precaris de Deliveroo, organitzadors del sindicalisme de base a Itàlia, treballadors del metro i estudiants d’Alemanya, joves que participen en les grans mobilitzacions contra el canvi climàtic i centenars de companyes que participen del moviment internacional de dones al costat de Pa i Roses en diversos països d’Europa.\nDurant la primera jornada van funcionar diversos tallers que van abordar la lluita contra el racisme, el patriarcat i el capitalisme; el feminisme interseccional; l’estratègia socialista per a vèncer; el pensament de Trotsky i lliçons històriques sobre la revolució espanyola. També es va parlar sobre la important experiència del Frente d’Izquierda i el PTS a l’Argentina.\nA la tarda va tenir lloc un massiu plenari sobre la nova ona del moviment de dones a nivell internacional. Del panell van participar Verónica Landa, de Pa i Roses de l’Estat espanyol; Loli, treballadora ferroviària i militant de Du Pain et des Roses de França; Scilla d’Il Pane e le Rose d’Itàlia; Lily, de Brot und Rosen d’Alemanya, i també Andrea D´Atri, fundadora de Pa i Roses de l’Argentina.\nEn la segona jornada comptem amb interessants tallers sobre el debat del feminisme i la prostitució, sobre la qüestió nacional a Catalunya i sobre la Revolució cubana.\n— IzquierdaDiario.es (@iDiarioES) 5 de julio de 2019\nEl debat central del dia va estar dedicat a l’experiència de les armilles grogues a França. Juan Chingo, autor del llibre Gilets jaunes. Li soulèvement i editor de Révolution Permanent, va presentar algunes conclusions sobre aquest important fenomen, que va tenir com a tret principal la intervenció disruptiva de sectors perifèrics del moviment obrer, amb una nova subjectivitat i elements de radicalitat no vists en dècades. Va assenyalar els punts forts, així com també els límits del moviment i va apuntar la responsabilitat de les burocràcies sindicals i l’esquerra francesa a haver mantingut un mur entre les tendències combatives de les armilles grogues i els destacaments centrals del moviment obrer sindicalitzat. Les lliçons d’aquestes primeres batalles es van poder fer en un debat viu i molt ric amb les aportacions de desenes d’armilles grogues presents en la Universitat d’estiu.\nEl dissabte vam poder gaudir d’una xerrada amb la intel·lectual feminista François Verges, originària de la ex-colònia francesa de l’illa Reunió, qui va exposar sobre el feminisme anticolonial. També va haver-hi molta participació en altres tallers dedicats a debats sobre el populisme d’esquerra, la Unió Europea i el programa revolucionari.\nPer la tarda, van tenir lloc dos importants plenaris de treballadors i treballadores i el de la joventut de diferents països presents a la Universitat d’estiu\nEl zenit de la jornada del dissabte va ser l’acte internacionalista, que va concentrar gran part de les idees força que van recórrer totes les jornades.\nYunus, un jove company turc, dirigent estudiantil a Alemanya i militant de la Revolutionäre Internationalistische Organisation (RIO), va donar inici al míting amb un discurs molt potent denunciant a l’imperialisme alemany i les polítiques del “capitalisme verd”. Giacomo Turci, de la FIR d’Itàlia, va apuntar contra les polítiques de l’extrema dreta, homòfobes, misògines i xenòfobes del govern de Salvini, que manté les polítiques econòmiques del neoliberalisme.\nEl militant algerià Abdenour Maouche va emocionar a l’auditori destacant l’aixecament del poble algerià, quan es compleixen 57 anys de la independència d’Algèria enfront de l’imperialisme francès.\nDurant l’acte, també va haver-hi una commovedora però combativa intervenció d’Imen, amiga de Zineb Redouane, assassinada per la policia després que una magrana de gas lacrimogen li fos llançada al cap a Marsella durant una manifestació de les armilles grogues, va llegir una carta escrita per la filla de Zineb, Milfet Redouane, saludant l’acte i reivindicant la lluita per Justícia per a Zineb.\nL’auditori va rebre amb calorosos aplaudiments una salutació en vídeo enviat per dirigents del PTS argentí, el diputat nacional Nicolás del Caño, actual candidat a president pel Frente de Izquierda, i el candidat a governador per la província de Buenos Aires, Christian Castillo, els qui van reafirmar la necessitat de construir una organització mundial de la revolució socialista.\nMolt aplaudida va ser també la intervenció de Lucía Nistal del CRT de l’Estat espanyol, que va cridar a militar per a construir una esquerra revolucionària que sigui una veritable alternativa als partits reformistes com Podemos i Syriza que s’adapten als règims capitalistes.\nL’acte es va tancar amb la intervenció de Daniela Cobet de la Courant Communiste Révolutionnaire (CCR) en el NPA de França, relacionant la situació política oberta i els fenòmens de la lluita de classes amb la necessitat de construir una gran organització revolucionària internacional: “perquè no es tracta només de lluitar, sinó de preparar-nos per a la victòria”. Daniela Cobet va cridar a totes les persones presents a unir-se “a aquesta lluita per la revolució i pel socialisme al costat de la classe obrera", la qual cosa va ser rebut amb molt d’entusiasme.\nLa intensa jornada del dissabte va culminar a la nit amb una emotiva projecció d’una pel·lícula sobre la vaga d’Onet realitzada per les companyes de Rèvolution Permanent.\nEl diumenge va quedar temps per a altres importants tallers com el debat sobre el canvi climàtic i el programa anticapitalista i socialista enfront de la crisi ambiental, tallers sobre la precarietat i les malalties laborals, el debat sobre el feminisme del 99% i el feminisme socialista i una xerrada de la investigadora Sophie Wannich sobre la Revolució francesa.\n— IzquierdaDiario.es (@iDiarioES) 7 de julio de 2019\n— RévolutionPermanente (@RevPermanente) 7 de julio de 2019\nUn emocionant plenari de tancament d’Universitat va permetre intercanviar primeres impressions i reflexions sobre una gran activitat internacionalista i revolucionària que va satisfer a tots els presents.\nMentre les delegacions començaven a preparar-se per a tornar als seus països i ciutats, tots celebraven el clima d’entusiasme militant, companyonia i confraternització.\nHo sintetitzava bé una altra jove espanyola: “M’adono que l’internacionalisme és una experiència concreta. Aquests dies parlem tots diferents idiomes, però una mateixa llengua: ens uneix la lluita per la revolució socialista i per construir un partit revolucionari internacional. Per això podem entendre’ns tan bé entre totes.”\nEscola d’Estiu / Trotskisme / EsquerraDiari.cat / Révolution Permanente / Klasse gegen Klasse / La Voce Delle Lotte / CRT / Fracció Trotskista- Quarta Internacional / Europa / Internacional\n4A 51 anys de Stonewall: és possible una societat igualitària avui?\n5Els Estats Units va estar a deu minuts de llançar una guerra contra Iran


Lufthansa, a judici pel pànic que van patir les víctimes de la tragèdia de Germanwings\nSis famílies demanen compensacions per la seva pèrdua i pel patiment dels passatgers morts\nFamiliars de les víctimes han realitzat una ofrena floral davant del monòlit que recorda la tragèdia del vol de Germanwings a la T2 de l'aeroport del Prat MANOLO GARCIA\nBarcelona24 de març de 2015. Aquest dissabte es compleixen tres anys del dia que el copilot Andreas Lubitz va estavellar el vol 4U9525 de Germanwings de Barcelona a Düsseldorf (Alemanya) contra els Alps francesos, en què van morir els 150 passatgers i membres de la tripulació que anaven a bord. El pròxim mes de juny, la companyia aèria Lufthansa –de qui depenia el vol– anirà a judici, segons ha pogut saber l'ARA. No és la primera vegada que l'empresa s'asseu al banc dels acusats per aquesta tragèdia, però sí que serà el primer cop que li exigeixen una compensació no només pels familiars de les víctimes, sinó també pel patiment dels passatgers que van morir.\nSegons Carlos Villacorta, l'advocat del bufet BCV Lex que representa les sis famílies demandants –tres d'elles catalanes–, la companyia també ha de compensar-los pel "pànic atroç i l'intens patiment" que van passar els passatgers que van morir en la tragèdia i perquè van ser conscients durant uns minuts que l'avió s'estavellava.\nAquest divendres, els familiars de les víctimes han fet una ofrena floral davant del monòlit de la terminal 2 de l'aeroport del Prat, que recorda les 150 persones que van morir en la tragèdia. A la tarda, han marxat a la ciutat de Dignes, on se celebrarà una cerimònia de record. Demà es desplaçaran a Le Vernet -el municipi més proper al punt on es va estavellar l'avió- i aquest diumenge les famílies retornaran a Barcelona per assistir a un concert a la sala d'actes de La Pedrera.\nDos joves abandonen el monòlit en record a les 150 víctimes de la tragèdia de Germanwings després de dipositar un ram de flors quan es compleixen tres anys dels fets Manolo García\nDe moment la primera demanda que arribarà a judici en un jutjat mercantil de Barcelona aquest juny és la interposada per les tres famílies catalanes i una d'anglesa. L'altre procediment, impulsat per dues famílies del Paraguai, encara està en tràmit. Els advocats de BCV Lex han elaborat peritatges per intentar demostrar que la companyia no només s'ha de fer responsable dels danys a les famílies sinó també dels que van patir les mateixes víctimes de la tragèdia de Germanwings.\n"Van estar almenys vuit minuts enfrontant-se amb la seva pròpia mort", recorda Villacorta. Els advocats han calculat en 150.000 euros la quantitat que haurien de rebre els afectats en concepte del patiment del seu familiar que va morir en el vol. Després s'hi han afegit les compensacions per les seqüel·les que arrosseguen les famílies per la pèrdua.\nFins ara només el Tribunal Suprem ha concedit una indemnització en concepte del patiment de les mateixes víctimes, però per un cas ben diferent. Es van acordar 15.000 euros per a cadascun dels passatgers espanyols que van sobreviure a l'accident del creuer Costa Concòrdia. L'Audiència de Madrid també està pendent de resoldre les peticions en el mateix sentit que han fet alguns dels supervivents de l'accident aeri de Spanair a l'aeroport de Barajas. Tribunals d'altres països, com ara França o el Estats Units, sí que han optat per establir indemnitzacions per víctimes mortals d'accidents aeris.\nResponsables de supervisar el copilot\nD'altra banda, els advocats de BCV Lex han encarregat dos peritatges més a un investigador especialitzat en accidents aeris i un psicòleg forense per intentar demostrar que Lufthansa hauria d'haver controlat si Lubitz, que tenia antecedents per depressió, estava en condicions de volar. Villacorta recorda que la companyia aèria és la propietària del centre mèdic que va emetre el primer certificat a Lubitz, tot i que en el seu historial ja hi constaven aquests precedents. "No l'haurien d'haver contractat com a pilot o almenys haurien d'haver seguit de prop la seva evolució", es queixa l'advocat dels demandants.\nAquesta responsabilitat de les companyies aèries en la supervisió dels pilots també és la que continuen exigint totes les víctimes de la tragèdia de Germanwings, encara que no formin part del judici que es farà a Barcelona. Fa un any, la resta de famílies de víctimes catalanes van arribar a un acord amb l'aerolínia per rebre una indemnització, que es va establir a partir dels barems de trànsit, perquè a l'Estat no existeixen uns paràmetres específics pels sinistres aeris. "És una decisió molt personal, mai hi haurà una indemnització prou justa pel que va passar", diu la presidenta de l'Associació d'Afectats del Vol GWI 9525 als Alps, Sílvia Chaves, que recorda que l'entitat "continua lluitant" perquè s'aprovi una llei que exigeixi aquest control sobre els pilots.\ngermanwings víctimes copilot Andreas Lubitz LUFTHANSA


Al·lèrgies i intoleràncies alimentàries | ets el que menges\nNeix Allergychef, la primera plataforma de reserves de restaurants per a al·lèrgics i intolerants\n28 de gener 2014 | Actualitzat el 17 d'agost 2014 per Marta Costa\nA partir d’avui, les persones que tenen al·lèrgies o intoleràncies alimentàries ho tindran una mica més fàcil: a través del web Allergychef, podran reservar taula a vint restaurants de Barcelona formats i conscienciats en aquestes problemàtiques.\nTenir celiaquia, ser intolerant a la lactosa, als ous, a la fruita, a la fruita seca, al peix o al marisc és, a dia d’avui, un problema que afecta un 20% de la població, segons dades de la Societat Catalana d’Al·lergologia i Immunologia Clínia (SCAIC). Totes aquestes persones, quan mengen fora de casa, es troben amb un problema greu: com poden detectar quins plats de la carta del restaurant contenen els aliments que el seu cos rebutja? Els celíacs, per exemple, no toleren el gluten, una proteïna present en cereals com el blat, l’ordi, el sègol o la civada. Això vol dir que no podran consumir la majoria del pa, la pasta, les galetes o la cervesa que serveixen gran part de restaurants. Locals on, a més, els cambrers tampoc acostumen a saber quins són els aliments que conté cada plat. Tot plegat fa que a les persones amb al·lèrgies i intoleràncies alimentàries els costi sortir a menjar fora.\nCansats d’aquest panorama, els tres impulsors d’Allergychef, Alfons Costas, Marina Saurí i Míriam Piñol, han volgut fer un pas endavant per aconseguir que “menjar fora de casa deixi de ser un problema per a al·lèrgics i intolerants i passi a ser un plaer”, explica Piñol. Amb aquest propòsit han ideat una plataforma en línia que permetrà reservar de manera gratuïta a qualsevol dels vint restaurants de Barcelona formats i conscienciats en aquestes problemàtiques que ara mateix formen el directori del web,\nque s’anirà ampliant en els propers mesos amb la idea de fer-lo extensiu a altres localitats.\nEl projecte té\nla col·laboració de la SCAIC i El Celler de Can Roca, entre d’altres.\nEls usuaris podran registrar-se a la plataforma, detallar les al·lèrgies i intoleràncies que tenen i reservar taula a tots els restaurants que han rebut una formació específica per atendre’ls, avalada per la Societat Catalana d’Al·lergologia i Immunologia Clínica (SCAIC).\n“Al web hi trobem tot tipus de restaurants, des d’alguns amb estrella Michelin, fins a d’altres amb preus molt més econòmics. L’únic criteri comú és la sensibilitat, la conscienciació i l’adaptació de la seva cuina cap al col·lectiu al·lèrgic i intolerant alimentari”, diu Piñol.\nEl projecte té el suport de diverses personalitats del món gastronòmic, com ara El Celler de Can Roca o el Campus de l’Alimentació de Torribera de la Universitat de Barcelona.


Laporta marca el pas al Barça | Esports | EL PAÍS Catalunya\nL’expresident supera el tall amb més signatures que el total dels seus rivals, Font, Freixa i Rousaud, en unes eleccions amenaçades pel procés de validació i per la covid\nLaporta, ja candidat a la presidència del Barça, no veu cap ALEJANDRO GARCÍA / EFE\nBarcelona 12 GEN 2021 - 13:45\tCET\nLes signatures van confirmar les sensacions de la precampanya i a Joan Laporta li falten ara els vots del diumenge 24 per tornar a la presidència del FC Barcelona. El triomf de l'expresident blaugrana en les considerades primàries va resultar intimidador, i fins a cert punt despietat si es té en compte el seu discurs conciliador i integrador dels últims dies, després de reunir 10.272 avals, una xifra molt superior a la que va obtenir el 2015 (4.272) i fins i tot el 2003 (5.725), quan va guanyar les eleccions, inferior d'altra banda al rècord de Sandro Rosell el 2010 (12.635).\nJoan Laporta penja una lona gegant de la seva campanya al costat del Santiago Bernabéu\nVencedor contra pronòstic el 2003, any en què Lluís Bassat el va superar en signatures (9.894), Laporta afronta ara el repte de respondre a la condició de gran favorit davant de Víctor Font (4.713 avals), Toni Freixa (2.822) i Emili Rousaud (2.510). Tots quatre aspiren a ser proclamats candidats abans de divendres, després de superar el tall fixat en 2.257 avals, el 50% del nombre de compromissaris del Barça. L'únic que corre un cert risc de ser tallat en el procés d'autenticació és Rousaud perquè el seu marge és escàs i la mitjana de nuls acostuma a rondar el 10%.\nEl recompte i homologació de les signatures per evitar irregularitats s'ha complicat després que algun precandidat com Jordi Farré denunciés que s'han donat situacions de compravenda i perquè no tots els precandidats que s'han quedat fora han lliurat els avals: Agustí Benedito, un dels aspirants històrics, fundador de l'Elefant Blau, plataforma contrària a l'expresident Josep Lluís Núñez, no es va presentar a la cita amb el club després d'anunciar que no tenia les signatures necessàries per les dificultats generades per la covid-19.\nTampoc va superar el mínim, encara que va lliurar els avals, Xavier Vilajoana (1.968). Pere Riera, Lluís Fernández Alá (1.172) i Jordi Farré (2.082) van destruir a la mateixa seu les seves paperetes sense que poguessin ser comptabilitzades ni validades pels responsables del Barça. Farré va ser l'impulsor del vot de censura que, sense arribar a votar-se, va provocar a l'octubre la dimissió del president Josep Maria Bartomeu. Encara que va ser un dels 19.380 socis que va donar la seva signatura, Laporta no es va sumar explícitament a la iniciativa de Farré.\nValidació i suspensió\nL'expresident ha estat molt meticulós en les seves actuacions des que va decidir tornar a optar a la presidència del Barça. Ha emprat la tàctica de no cometre errors i teixir complicitats abans que guanyar-se enemics, sense deixar de marcar perfil i subratllar que el rival és el Reial Madrid, com va quedar explícit amb la pancarta del Bernabéu.\nA diferència del 2003, quan necessitava remuntar, Laporta defensa avui un marcador molt favorable i no vol córrer riscos innecessaris, confiat en el seu carisma i en el caràcter presidencialista que acostumen a tenir els comicis del Barça. “Em demanen que arregli el Barça, que només ho puc fer jo”, va afirmar Laporta. “Encara que anem amb moral guanyadora per uns resultats espectaculars, no podem confiar-nos ni abaixar la guàrdia perquè només es va acabar la primera part”, va afegir per després advertir que no veu motius per ajornar la votació del 24.\nEls representants del Procicat (Pla Territorial de Protecció Civil de Catalunya) i del Barça, molt pendents també de les eleccions autonòmiques previstes pel 14 de febrer, es reuniran el divendres per analitzar la data i les condicions dels comicis blaugrana afectats per la covid-19. La possibilitat que l'actual confinament municipal s'allargui més enllà del dia 17 podria provocar l'ajornament o fins a la suspensió de les eleccions davant de la impossibilitat que tots els socis convocats puguin mobilitzar-se i participar de la votació en un dia que l'equip juga a Elx.\nCal tenir en compte que no està permès el vot per correu ni l'electrònic i, a més, que la Generalitat no va voler variar la data assenyalada per al vot de censura, una decisió que va provocar la sortida de Bartomeu. Tot i que no va haver-hi coincidència entre els precandidats sobre la necessitat d'un ajornament, són diferents els sectors del barcelonisme que reclamen un president executiu per prendre decisions que ajudin a combatre la crisi econòmica del club i a millorar la situació esportiva en el mercat d'hivern com sol·licita Ronald Koeman.\nEl panorama actual afavoreix clarament Laporta pel nombre de signatures —en suma més que el total dels altres aspirants junts, 10.045— i també de candidats en la mateixa mesura que perjudica Font. A l'expresident, que té amb un electorat molt fidel que es mou al voltant dels 10.000 avals obtinguts, li va bé que s'atomitzi el vot, mentre que a Font li interessava un cara a cara per aglutinar els anti-Laporta. Una curiosa situació de rivalitat perquè tots dos comparteixen ideologia política —es declaren independentistes— i futbolística perquè són seguidors de Johan Cruyff i admiradors de Pep Guardiola.\nLa presència de Freixa i Rousaud obra una tercera via que semblava descartada des de les renúncies de Jordi Roche i Juan Rosell. A tots dos tampoc els convé que es divideixi el vot aparentment continuista malgrat que han marcat distàncies de manera puntual amb Sandro Rosell i Bartomeu. Freixa era contrari al vot de censura i Rousaud va dimitir a causa del Barçagate.\nLa conjuntura no descarta possibles aliances, si Rousaud supera la validació, després de constatar que el rival a batre és Laporta. “Estem molt satisfets amb les signatures perquè comencem de zero, no som coneguts i sabem que voten 50.000 socis”, va argumentar Font, conscient que sense l'ascendent de Laporta disposa d'un projecte molt complet i d'un organigrama ple de professionals que en l'àmbit esportiu encapçala Xavi. A Font li interessa agitar la campanya mentre Laporta encara no ha mostrat el contingut de la seva proposta perquè n'ha tingut prou amb el seu lideratge per marcar el pas a l'espera de saber si les eleccions seran un dos o un tres contra un i si es faran el 24.


Previsora General continuarà prestant servei en cas d'alerta sanitària per Coronavirus - Previsora General\nPrevisora General continuarà prestant servei en cas d’alerta sanitària per Coronavirus\nA Previsora General creiem que la salut de les persones és el bé més preuat. Per això volem tractar el tema del coronavirus amb absoluta serietat i traslladar un missatge de tranquil·litat. La nostra prioritat en aquests moments és el benestar dels nostres mutualistes, empleats, i col·laboradors.\nEstem preparats per a donar una resposta efectiva davant l’alerta sanitària creada per l’arribada del Coronavirus a Espanya, sense cap perjudici en l’atenció personalitzada i el servei, pilars fonamentals del nostre compromís amb mutualistes i col·laboradors.\nPrevisora General té definit i preparat un pla de contingències que ja està funcionant sense incidències segons els protocols establerts i que ens permetrà posar en marxa les accions de seguretat necessàries i alineades amb les directrius de l’Organització Mundial de la Salut:\nAdaptarem la nostra manera de treballar perquè els nostres empleats puguin continuar prestant servei i donant resposta a les necessitats de mutualistes, mediadors i col·laboradors de l’entitat.\nGarantim que els nostres canals de comunicació habituals (telèfon, mail i xarxes socials) continuaran funcionant amb total normalitat.\nEl missatge de tranquil·litat es fa extensible als Centres Mèdics propis de Previsora General a Barcelona i Vilafranca del Penedès. Tots dos centres disposen d’estrictes protocols interns d’actuació i proporcionen els requisits d’higiene habitual per a la neteja de les mans, etc.\nEn el cas de tancament d’algun d’ells, els pacients serien degudament informats i derivats a altres centres mèdics de referència de la zona si fos necessari.\nContinuarem informant de manera periòdica als nostres mutualistes i col·laboradors sobre la situació del coronavirus i segons les comunicacions oficials dels organismes públics.\nEn el blog de Previsora General es publicarà tota la informació rellevant en relació amb aquest tema.


Hola, soc Josep Maria Roca Peña i tinc 26 anys.\nSoc de Barcelona, Catalunya, per lo tant soc català i vullc que Catalunya siga independent. Parle català, castellà i també portugués, perque he estat en Portugal durant un temps. Tinc el nivell C1 de portugués. M’agraden molt els idiomes, els deprenc durant el meu temps lliure. El serbi és ľidioma estranger que més m’agrada: primer ľestudiava sol, i posteriorment escomencí classes particulars per a deprendre’n més. Actualment tinc un nivell intermig de serbi i me n’he tret el B1 en ľuniversitat de Belgrat. De rumà m’he tret el B1 en ľuniversitat ďAlacant. Estudií rus en ľEscola Oficial ďİdiomes Barcelona-Drassanes, i també m’he tret el B1 (de rus). De gallec, ďitalià i ďoccità no tinc res oficial ni he anat a ningún curs, els he deprés perque me són fàcils. Ľanglés i el francés els estudií en ľescola fent ľESO, pero no he continuat i són els que pĳor porte: anglés escrit en sé prou (Babel-3), pero ľoral casi no entenc res. Lo mateix en el francés, pero de Babel-1. També he escomençat a estudiar búlgar i macedoni, pero de moment tinc un nivell prou bàsic ďestos dos idiomes.\nM’agraden especialment tres sèries: Star Trek, Còdic Lyoko i Winx Club, i tinc wikis ďestes sèries en una gran quantitat ďidiomes. Yo recolze ľunitat del català, i considere que el valencià és la sua variant dialectal.\n1 Els meus wikis en català/valencià\nEls meus wikis en català/valencià\nPlanetes Wiki (administrador)\nPlanetes Fanon Wiki (fundat)\nCoses de Germanes Wiki (Dýmapko) (fundat)\nSi voleres que faça una traducció o correcció en , , , , o , deixa’m un mensage en la tua solicitut i ho faré, a soles tens que escriure un mensage en el meu mur de mensages. Puc utilisar la variant valenciana del català en la tua solicitut, pero en dificultat.\nParle els següents idiomes:


L'anàlisi d'Antoni Bassas 25/02/2021\nTenen temps fins al 12 de març, que és quan s'acaba el termini per constituir el nou Parlament. Catalunya necessita que el nou Govern treballi per ajudar la gent\nPassades les eleccions de Catalunya, a Madrid estan anant més ràpid que aquí: els grups parlamentaris del PSOE, el PP, Unides Podem i el PNB han assolit un acord per renovar els càrrecs públics de RTVE. I aquests partits estan a punt d’arribar a un altre acord per renovar el CGPJ, el Tribunal Constitucional, el Defensor del Poble, el Tribunal de Comptes i l’Agència Espanyola de Protecció de Dades.\nSembla que fins i tot el PNB i Esquerra Republicana podrien triar un dels vocals del CGPJ. Sobre com els partits vigilen que l’àrbitre no sigui dels altres ja en parlarem un altre dia. Sobre com han tingut parada la renovació d’aquests organismes, també. Avui el que volem destacar és que els grans i no tan grans partits espanyols sembla que estan llegint el moment i l’estan entenent bé: la situació econòmica i social és tan delicada, amb protestes i brots d’esclat social, que és hora d’exercir seriosament les responsabilitats. No som ingenus i al PSOE i Unides Podem els convé afluixar la disputa interna que dia sí dia també aflora als mitjans, i al PP i a Casado els convé millorar la imatge, perquè estan tocadíssims per les revelacions de Bárcenas sobre corrupció i pel desbordament de Vox per l’extrema dreta, que se'ls menja el seu espai electoral. (Imaginin si deuen estar tocats per la corrupció que Casado va anunciar que se n’anaven de la seu del carrer Génova.)\nDe fet, ahir es es va saber que Bárcenas va declarar al jutge que li va donar 60.000 euros en efectiu a Esperanza Aguirre. Sigui com sigui, l’estat espanyol podrà exhibir aviat, potser avui mateix, un acord de renovació que permetrà parlar de nova etapa.\nA Catalunya encara no estem en aquesta pàgina. Diguem d’entrada que no és el mateix renovar càrrecs (alguns del quals ja fa més de dos d’anys que s’haurien hagut de renovar) que investir un president, formar govern, constituir la mesa del Parlament i intentar aprofitar els acords per pactar uns pressupostos, com proposa encertadament Pere Aragonès. Però s’hi han de posar.\nAvui Xavi Tedó, Quim Bartomeu i Núria Orriols expliquen que la CUP reclama presidir el Parlament a canvi de donar els seus vots per fer president de la Generalitat Pere Aragonès. Segons va poder saber ahir l’ARA, s’estima més la presidència del Parlament que entrar a formar part del Govern, i és una condició sine qua non per investir el candidat d’ERC. De fet, la CUP ja ha posat dos noms sobre la taula per a la presidència de la cambra: Dolors Sabater i el número 2 de la candidatura, Carles Riera. JxCat recorda que en els últims anys la presidència del Parlament sempre ha sigut per a la segona força independentista més votada i, per tant, creuen que els pertoca a ells presidir la cambra.\nTenen temps fins al 12 de març –setze dies comptant avui–, que és quan s'acaba el termini per constituir el nou Parlament. Esperem que no els esgotin. Catalunya necessita que el nou Govern i tota la maquinària administrativa que en depèn treballi per ajudar la gent. Ahir Pedro Sánchez va anunciar un pla de rescat per al turisme i l'hostaleria (empreses grans, pimes i autònoms) d’11.000 milions, un pla inconcret, perquè va anunciar les ajudes sense explicar-les. No se sap si seran ajudes directes, condonació de deutes a empreses que han rebut fons ICO... És un anunci destinat a aconseguir titulars d’abast incert. Però està en sintonia amb el moment greu que estem passant. Ahir fins i tot el ministeri de la Seguretat Social va negar que vulguin apujar la quota mínima dels autònoms de 289 a 433 euros. Hi ha converses perquè l’any que ve paguin una quota més alta els autònoms que guanyen més. És temps que els interessos dels partis no siguin els més importants. No ho perdem de vista a Catalunya.\nLuis Bárcenas CUP ERC Esperanza Aguirre Parlament


gestió de públics culturals – Pàgina 2 – Públics culturals. Connectant comunitats\nEtiqueta: gestió de públics culturals\n09 desembre 2021 09 desembre 2021 publicsculturalsDeixa un comentari\n“Writing an audience development plan isn’t just a tick-box exercise – it’s a valuable process”, “Escriure un pla de desenvolupament d’audiències no és només un exercici sinó que és un procés valuós”, Anne Torreggiani\nAnne Torreggiani, membre de l’equip de the audience agency, ens animava a crear un Pla de densenvolupament d’audiències efectiu a l’article publicat a ArtsProfessional l’octubre de 2017, que segueix molt vigent i és motiu de recordar.\nAnne Torreggiani va participar a la II Jornada de màrqueting cultural. Canvi de mentalitat: parlem amb el públic des l’inici organitzada conjuntament per l’Àrea de Públics i Servei de Desenvolupament Empresarial de l’ICEC, el 16 de novembre de 2015.\n“El pla és un mapa de ruta per al canvi, per augmentar els públics i enriquir l’experiència, i fer-ho de la millor manera possible i d’acord amb els recursos disponibles”.\n“Si ho fem bé i amb convicció és una declaració d’intencions de futur, un compromís amb el propòsit públic de les organitzacions per mantenir-se rellevants i resistents”.\n“Quan només pensem en els públics a curt termini i d’una manera transaccional -com a objectiu d’una sola campanya o com a consumidors potencials de la nostra última oferta- és molt difícil conèixer-los, anticipar-nos als seus variats interessos i preferències i construir relacions de llarga durada”.\n“Fins i tot, si tenim en compte les necessitats específiques de públics nous, hem de pensar en el llegat d’aquest treball al llarg dels anys, en compte de mesos. Si les organitzacions necessiten plans financers a 3 o 5 anys perquè entenem que el creixement és incremental i acceptem que cal temps per a generar rendiments, el mateix passa amb la nostra inversió en les relacions amb el públic”.\nConegueu els principis bàsics:\nComenceu amb uns quants objectius de públic de primer nivell que vinguin clarament amb el vostre propòsit organitzatiu i que estiguin en harmonia amb altres prioritats.\nUtilitzeu les vostres dades per conèixer els vostres públics actuals i la vostra comunitat en general: qui son, on son i què necessiten de vosaltres. Utilitzeu aquesta visió com a base per als vostres objectius, però també per suggerir les vostres estratègies i activitats que fareu servir i per adaptar-les al llarg del temps.\nReconegueu que tindreu diferents públics amb diferents necessitats. Agrupeu-los o segmenteu-los de manera que pugueu atendre’ls de manera diferent. Tenir les dades organitzades de manera clara, ens ajudarà a comprendre millor els grups al llarg del temps.\nAssegureu-vos que teniu els recursos, la capacitat i la gana d’atraure nous públics durant un període perllongat.\nInvolucreu tantes persones de la vostra organització com sigui possible en la interpretació de les dades i la creació del pla. Això farà que els vostres plans siguin més veraços i generarà compromís.\nLlegiu l’article complet!\nAquest article pertany a una sèrie de publicacions per compartir el coneixement dels públics que ofereix Arts Professional. Conegueu-la!\nWhat’s new? the audience agency


L’explosió de Pedri dispara el seu valor de mercat\nActualment, el migcampista canari té el mateix preu que Philippe Coutinho i Eden Hazard, els traspassos més cars de la història del Barça i del Madrid, respectivament\nEl rendiment extraordinari de Pedri és, sense cap mena de dubte, una de les grans notícies de la temporada per al Barça. El migcampista canari, que tot just acaba de fer 18 anys, ja és considerat un titular indiscutible al conjunt blaugrana, que el setembre del 2019 va pagar 5 milions d’euros –el seu valor de mercat– pels seus serveis. En aquell moment, i encara que al Las Palmas deixava entreveure unes condicions espectaculars, era una incògnita si la promesa es convertiria en realitat i si estaria a l’altura d’un club tan exigent com el culer. No ha necessitat ni mig any per demostrar que sí.\nL’explosió de Pedri ha tingut conseqüències, evidentment, en el seu valor. En la seva última actualització, el portal especialitzat Transfermarkt li adjudica un preu de 50 milions d’euros, el mateix que Philippe Coutinho i Eden Hazard, els traspassos més cars de la història del Barça i del Madrid, respectivament. En un any i mig, el canari ha multiplicat per deu la seva taxació. Ni els més optimistes podrien haver-se imaginat que la secretaria tècnica blaugrana aconseguiria encertar tant, sobretot després de gastar-se molts diners en fitxatges milionaris que no han ofert el resultat esperat.\nActualment, Pedri és el sisè futbolista del Barça més car. En el rànquing de jugadors espanyols ocupa la mateixa posició, mentre que si la perspectiva s’amplia a tots els esportistes de LaLiga, només baixa al 16è lloc. En tot el món només hi ha 71 futbolistes que tinguin més valor que ell. Totes aquestes dades reflecteixen a la perfecció que l’explosió de la jove perla ja menja en la mateixa taula que els millors jugadors del planeta.


El diumenge es celebrarà a Oliva el mig Iron Man, Capità de l’avantguarda\nEl club de triatló d’Oliva, junt a la Regidoria de Turisme i Esports de l’Ajuntament d’Oliva, han organitzat una prova que consistirà en 113 quilometres, dividits en 1’9 quilometres nadant, 90 en bicicleta i 21 de cursa a peu.\nLa cursa partirà de la platja de l’aigua blanca cap a la mitja galta, on es pujarà a les bicicletes per continuar la cursa.\nL’arribada dels primers participant s’espera cap a les 13:00h a l’Av. Mediterrani de la Platja de Pau Pi d’Oliva, on s’entregaran els trofeus.\nLa prova està integrada en el calendari de competicions oficials ( NDS) i puntua per al campionat de triatló.\nÉs el primer any que va a desenvolupar-se esta prova en Oliva, i per part de l’organització s’ha declarat la intenció que l’any que ve siga un Iron Man complet de 226 quilometres de distancia.\nLa denominació de “Capità de l’avantguarda”, fa referència a la duresa de la prova i al primer Compte d’Oliva, que abans de ser-ho capitanejà les tropes d’Alfons el Magnànim en la conquesta de Nàpols.\nAmb esta denominació es vol posar en valor el patrimoni de la ciutat, lligant l’esport amb la història local.\nL’afluència de participació s’espera al voltant de 200 corredors, que han anat inscrivint-se en les últimes setmanes.\nEl club de triatló d’Oliva ho te ja tot preparat per a que el diumenge es desenvolupe la prova, en l’any en el que celebren el seu XXV aniversari i servirà d’assaig per al triatló clàssic del 22 de setembre.


Quina diferència hi ha entre les motoserres de color gris i les motosierra de color vermell-taronja? 2018\nQuina diferència hi ha entre les motoserres de color gris i les motosierra de color vermell-taronja?\nLes motoserres Echo són ben conegudes tant per la seva potència com per la seva duradora durada i són utilitzades tant per professionals com per als aficionats a la neteja o paisatgisme. Actualment, Echo només produeix la versió vermella-taronja de les seves motoserres. No obstant això, en el passat, la companyia només produïa una versió en gris o el gris i el vermell-taronja. Això ha portat a moltes persones a qüestionar la diferència entre aquestes serres.\nLes motoserres eco són una marca popular coneguda per la seva potència i durabilitat.\nEn molts casos, els consumidors creuen erròniament que la versió en gris o blanca de la motoserra és de qualitat al consumidor, mentre que la versió vermella-taronja és professional. Aquest mite no és cert. Les motoserres eco són de la mateixa qualitat.\nLes motoserres gris Echo van ser fabricades en diferents mides, amb motors de diferents mides. Aquestes motoserres van des d'un petit motor de 300 cc fins a un gran motor de 700 cc que pot afectar en gran mesura la potència, el pes i la capacitat de tall de la serra. Aquestes opcions de mida del motor es poden trobar tant en les versions vermella-taronja com en les grises que encara poden existir al mercat.\nEl dimensionament diferent de les fulles també pot donar compte de les diferències entre les motoserres de color gris i de color vermell-taronja. En molts casos, les motoserres més antigues usaven fulles més grans i pesades. Per tant, és probable que una fulla de motoserres gris sigui més gran i requereixi una cadena més llarga. El dimensionament comú oscil·la entre els 12 i els 24 polzades i s’ha de triar en funció del nivell d’ús i del que s’utilitzarà per tallar. Per exemple, una fulla de 12 polzades és útil per a la neteja lleugera del pinzell, mentre que una fulla de 24 polzades és més útil per al tall o trencat pesat.\nAlguns models de motoserres Echo van venir amb funcions addicionals, com ara equips de seguretat de cadena. Altres diferències van incloure el que es pretenia fer la serra, com ara tallar el terra, tallar, retirar els arbustos, explotar o tallar el sòl. La majoria d’aquests models es van produir en tots dos colors de serra. No obstant això, si les serres es compren en colors separats, els colors es poden utilitzar per diferenciar les funcions. Qualsevol altra diferència entre les motosierra de color gris i vermell-taronja normalment es pot atribuir a l'edat o any de la marca i el model. Aquestes diferències de disseny es poden veure normalment per diferències en el model corporal o disseny de cadena.


Final de Curtmetratges del programa cultural Art Jove 2018, aquest dimecres al Teatre Municipal Catalina Valls, Palma\nAquest dimecres 28 de novembre es projectaran els 5 curtmetratges finalistes del Programa cultural Art Jove a les 20.30 h al teatre municipal Catalina Valls, Palma. De la quarentena de curts presentats se'n varen classificar 10 que varen passar a la semifinal que es va celebrar a Formentera el passat 29 de setembre. El jurat en va triar 5 per passar a la final, tot destacant la bona qualitat general de certamen.\nEl premi d'aquest certamen és el més alt del programa cultural Art Jove, dotat amb 8.000 €, repartits de la manera següent:\nEl grup o la persona guanyador/a del primer premi rebrà 2.000 € en metàl·lic. Els altres 2.000 € es distribuiran a parts iguals entre els finalistes, encara que el jurat pot decidir una altra distribució alternativa (establir un segon i un tercer premi, per exemple). Els 4.000 € restants es destinaran a finançar un nou curtmetratge per part de la persona o grup guanyador del primer premi al llarg del 2019.\nEl jurat estarà presidit per Jaume Carrió, guanyador del Goya al millor curtmetratge 2017, i format per David Mataró, director de cinema, Irene Niubó, guionista, Javier Matesanz, crític de cinema i David Monge, professor d’estudis audiovisuals de l’EDIB.\nEls curtmetratges finalistes per ordre de projecció són:


Inici de l’elaboració del I Pla Menorca Jove - EsDiari.com\nEl conseller d’Ocupació, Projecció Econòmica, Joventut i Esports, Miquel Company, ha presentat avui el procés d’elaboració del I Pla Menorca Jove que consta de dues fases, una primera que s’ha portat a terme durant aquest 2016 amb l’elaboració per part de l’OBSAM de la Diagnosi en matèria de Joventut de Menorca; i una segona -encarregada a l’empresa GESOES– que inclourà el desenvolupament d’un procés participatiu i la redacció del Pla.\nEl Pla Jove Menorca està format per diferents fases\nPrimera fase, que consisteix en l’anàlisi de la situació actual del jovent:\nLegislació aplicable a l’estratègia Europa 2020.\nEstratègia joventut Espanya 2020\nAnàlisi de legislació Balear i documentació aplicable a Menorca, per tenir una visió local de Joventut a Menorca però basada amb el que estableix la legislació.\nSegona fase, inclou:\nLa posada en marxa d’un procés participatiu amb convocatòria de tots els agents implicats en joventut i principalment del jovent menorquí, articulada mitjançant diferents eines de participació com un portal web amb aquestes, visites a centres educatius, o la creació de 5 taules de treball amb temàtiques específiques, amb una taula transversal final on hi haurà la fusió de tot el procés participatiu.\nL’elaboració d’Informe i DAFO de la realitat a Menorca amb necessitats en matèria de Joventut.\nI, finalment, la redacció Pla Menorca Jove amb les accions basades amb les conclusions d’un procés llarg (Diagnosi OBSAM, Estudi global de Joventut segons directrius internacionals, nacionals i balears, Recollida de tota l’opinió Jove de Menorca) que marqui les polítiques de futur a l’illa de Menorca en joventut.\nCristina Fernández, David Carreras, Menorca, Miquel Company, OBSAM, Pere Calafat, Pla Jove Menorca.


El 22@ més enllà de les xifres\nAl proper 22@Breakfast, que se celebrarà el 28 de febrer a l'edifici MediaTIC, presentaran primer el cens empresarial del 22@ i a continuació una experiència compartida entre tres grans empreses del districte que combina esport, comunitat i RSC.\nA l'Update, Lluís Inglada, director de l'Àrea de Territori i Sector Públic de l'Institut Cerdà, presentarà quin és l'impacte socioeonòmic que té el 22@ per a la ciutat de Barcelona mitjançant la presentació del cens d'empreses, encarregat per BIT Habitat a l'Institut Cerdà.\nL'innovador del mes serà la iniciativa VIVA, llançada per Vistaprint, ServiZurich i Schneider Electric i que consisteix en oferir als seus treballadors l'oportunitat de participar en diferents activitats esportives i d'oci. Rocío de Villa (Vistaprint), Francesco Provera (ServiZurich) i Ángel Ruiz (Schneider Electric) explicaran aquest projecte com a exemple d'activitat col·laborativa que té lloc al 22@.\nData i hora: dj., 28 febrer 2019 8:30 - 10:00\nLloc: Edifici MediaTIC , Carrer de Roc Boronat, 117


El carnestoltes del C.O. de Les Cabanyes - Mas Albornà\nEl carnestoltes del C.O. de Les Cabanyes\nEl centre ocupacional de Mas Albornà ha celebrat un carnestoltes molt especial. Aquest any han compartit un dia d’alegria, disfresses i serpentines, en companyia dels usuaris de la residencia Fontsanta, una llar per a persones amb discapacitat en procés d’envelliment, situada a Subirats.\nEn aquesta festa de disfresses l’equip del centre ocupacional va retrobar al Juan Manuel , una dels persones que fins fa poc formava part del nostre centre de dia. Així ,doncs la il·lusió, la felicitat i la festa, van ser la tònica dominat en aquesta tradicional celebració.\nDes de Mas Albornà impulsem el manteniment de les festivitats tradicionals i activitats com aquesta, ens permeten seguir treballant en el desenvolupament de les capacitats lúdiques i creatives de les persones amb discapacitat i malaltia mental.


Naix l'Escola Municipal de Rugbi a Puçol, perquè hi ha altres esports i no tots els balons són redons\nDijous que ve, 14 de març, a les 6 de la vesprada, el camp de futbol del Poliesportiu Municipal canvia de porteries i d'esport: una exhibició de rugbi que servirà a més per a presentar la futura Escola Municipal de Rugbi. Si encara no coneixes este esport, acosta't. I si ja sabies que hi ha altres tipus de balons... mai t'havies animat a provar-los?\nFerran és monitor de l'escola de rugbi a Moncada, treballa a Puçol i és un veterà jugador de rugbi que des de fa anys perseguix un somni: muntar una escola de rugbi a Puçol.\nDijous que ve, 14 de març, a les 6 de la vesprada, eixe somni comença a fer-se realitat.\nAlumnes de l'escola de la Unió Esportiva de Rugbi de Montcada realitzaran una exhibició en el camp de futbol del Poliesportiu Municipal de Puçol. Sobre el terreny hi haurà jugadors de 6 a 13 anys; entre el públic, alumnes dels col·legis Bisbe Hervàs, Jaume I, Lluís Vives i Virgen al Pie de la Cruz… i tots aquells veïns d'eixes edats que vullguen aprendre una miqueta més sobre rugbi.\n“Es tracta d'una exhibició d'alumnes de les mateixes edats que els que estaran en l'escola de Puçol si aconseguim traure-la avant: xavals que competixen en les categories sub 8, sub 10 i sub 12”, explica Ferran Quadros. “Volem que esta exhibició siga el punt de partida per a iniciar ja les classes i que a partir del pròxim mes de setembre puguem inscriure a l'Escola Municipal de Rugbi de Puçol en els Jocs Escolars de la Generalitat Valenciana”.\nL'objectiu està clar: crear una nova escola.\nPerò per a això fan falta alumnes, per això Ferran i alguns companys de la UER Moncada no sols realitzaran l'exhibició el dijous a la vesprada, sinó que també han traslladat al poliesportiu de Puçol la jornada del campionat autonòmic de rugbi que se celebra el dissabte 16 de març, al llarg de tot el matí, amb partits de les tres categories: sub 8, sub 10 i sub 12.\nAra tens dos oportunitats de provar un altre tipus de baló i comprovar que el rugbi és davant de tot un esport on primen valors com la integritat, la solidaritat, el respecte, la passió i la disciplina.\nI si no pots acostar-te ni el dijous 14 ni el dissabte 16, però estàs interessat en el món del rugbi, contacta amb la directiva en este telèfon: 692 028 995.\nObri la teua ment a un nou tipus de baló.


L'Hospital Sagrat Cor atendrà i vacunarà de la grip persones sense llar a la parròquia Santa Anna\nPublicat 11/11/2019 19:00:04 +01:00CET\nHOSPITAL SAGRAT COR - Archivo\nL'Hospital Sagrat Cor de Barcelona atendrà a persones sense llar a la parròquia de Santa Anna entre aquest dimarts i dijous, en la tercera edició de 'l'Hospital del Carrer' que organitza, i que com a novetat inclourà una campanya de vacunació antigripal.\nAquesta edició potenciarà també l'atenció a la dona amb la implantació de l'ecografia ginecològica i l'atenció a adolescents i joves amb l'ajuda de professionals de la pediatria, psiquiatria i col·laboradors experts en drogodependència, segons ha informat l'hospital en un comunicat.\nAmb la finalitat de captar més pacients, aquesta vegada la campanya comptarà amb unitats mòbils formades per voluntaris d'infermeria que recorreran els carrers de Ciutat Vella per realitzar cures in situ o, si es dona el cas, per traslladar els pacients a 'l'Hospital del Carrer'.\nEl dispositiu de salut de la parròquia de Santa Anna estarà format per professionals de diverses especialitats com ara medicina interna, salut mental, ginecologia, odontologia, oftalmologia i addiccions, entre d'altres.\nTant metges, infermeres i personal d'administració com personal d'acompanyament dels pacients estarà constituït per voluntaris de l'Hospital Sagrat Cor, que treballaran en el marc d'un projecte solidari.\nMÉS DE 400 PACIENTS EN LES DUES ÚLTIMES EDICIONS\nEn la primera edició de 'l'Hospital del Carrer', que va tenir una durada d'una setmana, van ser 586 les consultes registrades, corresponents a 367 pacients, i en la segona, de dos dies de durada, es van realitzar un total de 127 consultes, que corresponen a 87 pacients.\nEn les dues ocasions es va poder atendre tots els pacients sense cap limitació i es va aconseguir aplicar un tractament al 90% de les visites.